b"\n_START_ARTICLE_\nEscala Oechsle\n_START_PARAGRAPH_\nL'escala Oechsle \xc3\xa9s una escala de most\xc3\xadmetre que mesura la densitat del most de ra\xc3\xafm, que \xc3\xa9s un indici de maduresa del ra\xc3\xafm i el contingut de sucre utilitzada en l'elaboraci\xc3\xb3 del vi. _NEWLINE_Fou creada per l'alemany Christian Ferdinand Oechsle (1774-1852) i \xc3\xa9s \xc3\xa0mpliament utilitzat en les bodegues que elaboren vi d'Alemanya, Su\xc3\xafssa i Luxemburg. En l'escala Oechsle, un grau Oechsle (\xc2\xb0Oe) correspon a un gram de difer\xc3\xa8ncia entre la massa d'un litre de most a 20\xc2\xa0\xc2\xb0C i 1 kg (la massa d'1 litre d'aigua). Per exemple, si hom t\xc3\xa9 una massa d'1,084 grams per litre, t\xc3\xa9 84 \xc2\xb0Oe."